Diari Oficial de la Generalitat Valenciana


Sumari del DOGV 3228, del 23-04-1998 (1998/2791)

Rotlle d'apel·lació número 196/96. Cèdula de notificació.
---------------------------------------------------------

### Dades del document

Número de DOGV
:   3228

Data del DOGV
:   23-04-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/2791


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 196/96. Cèdula de notificació. [1998/A2791]
  
La Secció Sisena de l'Audiència Provincial de València ha dictat en el rotlle d'apel·lació número 196/1996 la sentència que té l'encapçalament i part dispositiva següents:
  
«Sentència número 23
  
Secció Sisena de l'Audiència Provincial de València
  
President: José Baró Aleixandre.
  
Magistrades:
  
- Ana Pérez Tórtola.
  
- Asunción Mollá Nebot.
  
València, 10 de març de 1998
  
La Secció Sisena de l'Audiència Provincial de València, sent-ne ponent el magistrat José Baró Aleixandre, ha vist les actuacions de judici de menor quantia número 153/1995, promogudes davant el Jutjat de Primera Instància número 4 de Gandia per Interleasing, SA, contra el senyor Carlos Peiró López, senyor Julián Peiró López i senyora Carmen López Morant, sobre compliment contractual. Aquestes actuacions estan pendents davant aquesta Secció en virtut del recurs d'apel·lació interposat pel demandant Interleasing, SA, representat pel procurador Jorge Tarsilli Lucaferri i dirigit pel lletrat Ernesto Sirera Ebri. No hi han comparegut els apel·lats, senyor Carlos Peiró López, senyor Julián Peiró López i senyora Carmen López i senyora Carmen López Morant.
  
Decisió
  
Estimem el recurs de la demandant Interleasing, SA, i amb la modificació, en allò que calga, de la sentència apel·lada dictada pel jutge del Jutjat de Primera Instància número 4 de Gandia.
  
Primer
  
Declarem resolt el contracte de Leasing a què aquestes actuacions es refereixen i condemnem els demandats rebels en aquestes actuacions, senyora Carmen López Morant, senyor Germán-Julián Peiró López i senyor Carlos Peiró López, a reconéixer i complir aquestes declaracions i a tornar immediatament el vehicle Fiat-Regata (de les característiques d'identificació que es descriuen en la demanda) a aquesta part actora.
  
Segon
  
Condemnem solidàriament a aquests demandats a pagar a Interleasing, SA, la suma d'1.011.600 pessetes, més els interessos fraccionats en els termes en què s'estableix en el punt tercer de la decisió d'aquesta sentència, que es dóna ací, en el que cal, per reproduït.
  
Tercer
  
Les costes de primera instància s'imposen a aquests demandats i no pertoca condemnar en les d'aquesta alçada.
  
Per la rebel·lia dels demandats, notifiqueu aquesta sentència en la forma que determina l'article 283 de la Llei d'Enjudiciament Civil, llevat que dins del tercer dia se sol·licite la notificació personal a aquests demandats.
  
I, quan pertoque, amb el certificat literal d'aquesta mateixa resolució i l'ofici corresponent, torneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i signem.»
  
I perquè es publique en el Diari Oficial de la Generalitat Valenciana, a fi de notificar-la a la part incompareguda, senyor Carlos Peiró López, senyor Germán Julián Peiró López i senyora Carmen López Morant, expedisc aquesta cèdula.